b'\n_START_ARTICLE_\nUsko Seppi\n_START_PARAGRAPH_\nUsko Edvard Seppi (18. maaliskuuta 1908 Ruovesi \xe2\x80\x93 24. kes\xc3\xa4kuuta 1968 Ruovesi) oli suomalainen pienviljelij\xc3\xa4 ja poliitikko. H\xc3\xa4n toimi SKDL:n kansanedustajana vuosina 1951\xe2\x80\x931962._NEWLINE_Seppi edusti kansanedustajana H\xc3\xa4meen l\xc3\xa4\xc3\xa4nin pohjoista vaalipiiri\xc3\xa4. H\xc3\xa4n oli presidentin valitsijamies vuosien 1950, 1956, 1962 ja 1968 presidentinvaaleissa. H\xc3\xa4n toimi Ruoveden kunnanvaltuuston puheenjohtajana ja kunnanhallituksen varapuheenjohtajana. Seppi kuului my\xc3\xb6s Pienviljelij\xc3\xa4in liiton liittotoimikuntaan, Maalaiskuntien liiton liittovaltuustoon ja Suomen kommunistisen puolueen keskuskomiteaan._NEWLINE_Sepin vanhemmat olivat torppari Manu Seppi ja Olga Lehtonen. Usko Seppi k\xc3\xa4vi kansakoulun ja ty\xc3\xb6skenteli sitten pienviljelij\xc3\xa4n\xc3\xa4 Ruovedell\xc3\xa4. Vuonna 1929 h\xc3\xa4n avioitui Ester Keskisen kanssa.'